title: Neuvoston täytäntöönpanoasetus (EU) 2018/814, annettu 1 päivänä kesäkuuta 2018, Korean demokraattista kansantasavaltaa koskevista rajoittavista toimenpiteistä annetun asetuksen (EU) 2017/1509 täytäntöönpanosta

text:
               4.6.2018

               FI

               Euroopan unionin virallinen lehti

               L 137/1

         NEUVOSTON TÄYTÄNTÖÖNPANOASETUS (EU) 2018/814,
   annettu 1 päivänä kesäkuuta 2018,
   Korean demokraattista kansantasavaltaa koskevista rajoittavista toimenpiteistä annetun asetuksen (EU) 2017/1509 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Korean demokraattista kansantasavaltaa koskevista rajoittavista toimenpiteistä ja asetuksen (EY) N:o 329/2007 kumoamisesta 30 päivänä elokuuta 2017 annetun neuvoston asetuksen (EU) 2017/1509 (1) ja erityisesti sen 47 artiklan 5 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 30 päivänä elokuuta 2017 asetuksen (EU) 2017/1509.

               (2)

               Yhdistyneiden kansakuntien turvallisuusneuvoston päätöslauselman 1718 (2006) nojalla perustettu Yhdistyneiden kansakuntien turvallisuusneuvoston komitea muutti 23 päivänä toukokuuta 2018 listausta yhden yhteisön osalta, johon sovelletaan rajoittavia toimenpiteitä.

               (3)

               Asetuksen (EU) 2017/1509 liite XIII olisi näin ollen muutettava vastaavasti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) 2017/1509 liite XIII tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä kesäkuuta 2018.

            Neuvoston puolesta

            Puheenjohtaja

         E. ZAHARIEVA

      (1)  EUVL L 224, 31.8.2017, s. 1.

      LIITE
      Korvataan asetuksen (EU) 2017/1509 liitteen XIII otsikon ”b) Oikeushenkilöt, yhteisöt ja elimet” alla oleva 74 kohta seuraavasti:

                     ”74.

                     WEIHAI WORLD-SHIPPING FREIGHT

                     419–201, Tongyi Lu, Huancui Qu, Weihai, Shandong 264200, Kiina

                     30.3.2018

                     XIN GUANG HAI -aluksen käyttäjä ja liiketoimintavastaava; alukseen lastattiin kivihiiltä Taeanissa Pohjois-Koreassa 27.10.2017, ja sen oli määrä saapua Cam Phahan Vietnamiin 14.11.2017, mutta se ei saapunut sinne.”


title: Komission täytäntöönpanoasetus (EU) 2018/895, annettu 22 päivänä kesäkuuta 2018, Euroopan kemikaalivirastolle suoritettavista maksuista annetun asetuksen (EY) N:o 340/2008 muuttamisesta (ETA:n kannalta merkityksellinen teksti.)

text:
               25.6.2018

               FI

               Euroopan unionin virallinen lehti

               L 160/1

         KOMISSION TÄYTÄNTÖÖNPANOASETUS (EU) 2018/895,
   annettu 22 päivänä kesäkuuta 2018,
   Euroopan kemikaalivirastolle suoritettavista maksuista annetun asetuksen (EY) N:o 340/2008 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (1) ja erityisesti sen 74 artiklan 1 kohdan,
   sekä katsoo seuraavaa:

               (1)

               Asetuksen (EY) N:o 1907/2006 mukaan kyseisessä asetuksessa säädettyjen maksujen rakenteessa ja määrässä on otettava huomioon Euroopan kemikaalivirastolta, jäljempänä ’kemikaalivirasto’, ja toimivaltaisilta viranomaisilta edellytetty työ ja maksut on vahvistettava tasolle, jolla varmistetaan, että niistä saadut tulot yhdistettyinä kemikaaliviraston muihin tulonlähteisiin riittävät kattamaan suoritettujen palvelujen kustannukset.

               (2)

               Kemikaaliviraston ja sen riskinarviointikomitean ja sosioekonomisesta analyysista vastaavan komitean tähänastinen kokemus lupahakemusten arvioinnista osoittaa, että arviointityön laajuus riippuu yksittäisessä hakemuksessa haettujen käyttöjen lukumäärästä eikä yhteishakemuksen jättäneiden hakijoiden lukumäärästä. Näin ollen tiettyä hakemusta koskevan maksun olisi oltava sama riippumatta hakijoiden lukumäärästä; yhdestäkään ylimääräisestä hakijasta ei tulisi periä lisämaksua. Sama perustelu pätee myös tarkastusraportin jättämisestä perittäviin maksuihin. Maksujen mukauttaminen myös vähentäisi pienempien toimijoiden, kuten pienten ja keskisuurten yritysten, taloudellista taakkaa.

               (3)

               Yhteisen lupahakemuksen jättämisen yhteydessä maksut olisi jaettava hakijoiden kesken tasapuolisella, avoimella ja syrjimättömällä tavalla, erityisesti pieniä ja keskisuuria yrityksiä (pk-yrityksiä) silmällä pitäen. Kaikkien sovellettavien maksujen jakamisen yhteydessä olisi otettava huomioon voimassa olevat alennukset pk-yrityksille.

               (4)

               Jos yhteisen lupahakemuksen jättäneet yritykset kuuluvat eri kokoluokkiin, joihin sovelletaan erilaisia perusmaksuja, maksuista olisi perittävä korkein.

               (5)

               Lisäksi kun otetaan huomioon komission asetukselle (EY) N:o 340/2008 (2) vuonna 2015 tehty uudelleentarkastelu ja lupahakemusten käsittelystä saatu kokemus, on aiheellista mukauttaa lupamaksuja vastaamaan kemikaaliviraston työtaakkaa. Tästä syystä kustakin ylimääräisestä käytöstä perittävien lisämaksujen tason olisi oltava vain hieman perusmaksutasoa alempi. Kyseisiä kustakin ylimääräisestä käytöstä perittäviä lisämaksuja olisi siksi korotettava.

               (6)

               Sen vuoksi asetusta (EY) N:o 340/2008 olisi muutettava.

               (7)

               Oikeusvarmuuden syistä tätä asetusta ei tulisi soveltaa hakemuksiin, jotka on jätetty ennen tämän asetuksen voimaantulopäivää.

               (8)

               Tässä asetuksessa säädetyt toimenpiteet ovat asetuksen (EY) N:o 1907/2006 133 artiklalla perustetun komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 340/2008 seuraavasti:

               (1)

               Korvataan 8 artiklan 2 kohta seuraavasti:
               ”2.   Kemikaalivirasto perii ainetta koskevasta lupahakemuksesta perusmaksun liitteen VI mukaisesti. Perusmaksu kattaa yhtä ainetta ja yhtä käyttöä koskevan lupahakemuksen.
               Kemikaalivirasto perii lisämaksun tämän asetuksen liitteen VI mukaisesti kustakin ylimääräisestä käytöstä ja kustakin ylimääräisestä aineesta, joka kuuluu asetuksen (EY) N:o 1907/2006 liitteessä XI olevassa 1.5 kohdassa annetun, hakemuksen kattaman aineryhmän määritelmän soveltamisalaan. Jos lupahakemuksen jättäneitä osapuolia on useampia kuin yksi, lisämaksua ei peritä.
               Jos yhteisen lupahakemuksen jättäneet osapuolet kuuluvat eri kokoluokkiin, hakijoihin sovellettavista hakemusta koskevista maksuista peritään korkein.
               Yhteisen lupahakemuksen jättämisen yhteydessä hakijoiden on pyrittävä kaikin tavoin jakamaan maksu tasapuolisella, avoimella ja syrjimättömällä tavalla, erityisesti pk-yrityksiä silmällä pitäen.
               Kemikaalivirasto esittää yhden ainoan laskun, joka kattaa perusmaksun ja tarvittaessa sovellettavat lisämaksut.”

               (2)

               Korvataan 9 artiklan 2 kohta seuraavasti:
               ”2.   Kemikaalivirasto perii tarkistusraportin jättämisestä perusmaksun liitteen VII mukaisesti. Perusmaksu kattaa yhtä ainetta ja yhtä käyttöä koskevan tarkistusraportin jättämisen.
               Kemikaalivirasto perii lisämaksun tämän asetuksen liitteen VII mukaisesti kustakin ylimääräisestä käytöstä ja kustakin ylimääräisestä aineesta, joka kuuluu asetuksen (EY) N:o 1907/2006 liitteessä XI olevassa 1.5 kohdassa annetun, tarkistusraportin kattaman aineryhmän määritelmän soveltamisalaan. Jos tarkistusraportin osapuolia on useampia kuin yksi, lisämaksua ei peritä.
               Jos yhteisen tarkistusraportin jättäneet osapuolina olevat yksiköt kuuluvat eri kokoluokkiin, hakijoihin sovellettavista tarkistusraportin jättämistä koskevista maksuista peritään korkein.
               Yhteisen tarkistusraportin jättämisen yhteydessä luvanhaltijoiden on pyrittävä kaikin tavoin jakamaan maksu tasapuolisella, avoimella ja syrjimättömällä tavalla, erityisesti pk-yrityksiä silmällä pitäen.
               Kemikaalivirasto esittää yhden ainoan laskun, joka kattaa perusmaksun ja tarvittaessa sovellettavat lisämaksut.”

               (3)

               Korvataan liitteet VI ja VII tämän asetuksen liitteessä olevalla tekstillä.

         2 artikla
   Asetusta (EY) N:o 340/2008, sellaisena kuin se on viimeksi muutettuna täytäntöönpanoasetuksella (EU) 2015/864 (3), sovelletaan hakemuksiin, jotka on jätetty ennen 15 päivää heinäkuuta 2018.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä kesäkuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 396, 30.12.2006, s. 1.

      (2)  Komission asetus (EY) N:o 340/2008, annettu 16 päivänä huhtikuuta 2008, kemikaalien rekisteröinnistä, arvioinnista, lupamenettelyistä ja rajoituksista (REACH) annettuun Euroopan parlamentin ja neuvoston asetukseen (EY) N:o 1907/2006 perustuvista Euroopan kemikaalivirastolle suoritettavista maksuista (EUVL L 107, 17.4.2008, s. 6), sellaisena kuin se on viimeksi muutettuna komission täytäntöönpanoasetuksella (EU) 2015/864 (EUVL L 139, 5.6.2015, s. 1).

      (3)  Komission täytäntöönpanoasetus (EU) 2015/864, annettu 4 päivänä kesäkuuta 2015, kemikaalien rekisteröinnistä, arvioinnista, lupamenettelyistä ja rajoituksista (REACH) annettuun Euroopan parlamentin ja neuvoston asetukseen (EY) N:o 1907/2006 perustuvista Euroopan kemikaalivirastolle suoritettavista maksuista annetun asetuksen (EY) N:o 340/2008 muuttamisesta (EUVL L 139, 5.6.2015, s. 1).

      LIITE
      ”
            LIITE VI

               Asetuksen (EY) N:o 1907/2006 62 artiklan nojalla jätetyistä lupahakemuksista perittävät maksut

               Taulukko 1

               Vakiomaksut

                        Perusmaksu

                        54 100  EUR

                        Lisämaksu/aine

                        10 820  EUR

                        Lisämaksu/käyttö

                        48 690  EUR

               Taulukko 2

               Keskisuuriin yrityksiin sovellettavat alennetut maksut

                        Perusmaksu

                        40 575  EUR

                        Lisämaksu/aine

                        8 115  EUR

                        Lisämaksu/käyttö

                        36 518  EUR

               Taulukko 3

               Pienyrityksiin sovellettavat alennetut maksut

                        Perusmaksu

                        24 345  EUR

                        Lisämaksu/aine

                        4 869  EUR

                        Lisämaksu/käyttö

                        21 911  EUR

               Taulukko 4

               Mikroyrityksiin sovellettavat alennetut maksut

                        Perusmaksu

                        5 410  EUR

                        Lisämaksu/aine

                        1 082  EUR

                        Lisämaksu/käyttö

                        4 869  EUR

            LIITE VII

               Asetuksen (EY) N:o 1907/2006 61 artiklan nojalla tehdystä luvan uudelleentarkastelusta perittävät maksut

               Taulukko 1

               Vakiomaksut

                        Perusmaksu

                        54 100  EUR

                        Lisämaksu/aine

                        10 820  EUR

                        Lisämaksu/käyttö

                        48 690  EUR

               Taulukko 2

               Keskisuuriin yrityksiin sovellettavat alennetut maksut

                        Perusmaksu

                        40 575  EUR

                        Lisämaksu/aine

                        8 115  EUR

                        Lisämaksu/käyttö

                        36 518  EUR

               Taulukko 3

               Pienyrityksiin sovellettavat alennetut maksut

                        Perusmaksu

                        24 345  EUR

                        Lisämaksu/aine

                        4 869  EUR

                        Lisämaksu/käyttö

                        21 911  EUR

               Taulukko 4

               Mikroyrityksiin sovellettavat alennetut maksut

                        Perusmaksu

                        5 410  EUR

                        Lisämaksu/aine

                        1 082  EUR

                        Lisämaksu/käyttö

                        4 869  EUR

                  ”


title: Neuvoston täytäntöönpanoasetus (EU) 2018/899, annettu 25 päivänä kesäkuuta 2018, Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta

text:
               25.6.2018

               FI

               Euroopan unionin virallinen lehti

               LI 160/5

         NEUVOSTON TÄYTÄNTÖÖNPANOASETUS (EU) 2018/899,
   annettu 25 päivänä kesäkuuta 2018,
   Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Venezuelan tilanteen johdosta määrättävistä rajoittavista toimenpiteistä 13 päivänä marraskuuta 2017 annetun neuvoston asetuksen (EU) 2017/2063 (1) ja erityisesti sen 17 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 13 päivänä marraskuuta 2017 asetuksen (EU) 2017/2063.

               (2)

               Neuvosto hyväksyi 28 päivänä toukokuuta 2018 Venezuelaa koskevat päätelmät, joissa todettiin, että Venezuelassa 20 päivänä toukokuuta 2018 pidetyt vaalit eivät olleet vapaat eivätkä oikeudenmukaiset ja että vaaleilla ja niiden tuloksilla ei ole mitään uskottavuutta, koska vaaliprosessissa ei varmistuttu riittävistä takeista osallistaville ja demokraattisille vaaleille.

               (3)

               Päätelmissä kehotettiin järjestämään uudet presidentinvaalit kansainvälisesti tunnustettujen demokraattisten standardien ja Venezuelan perustuslaillisen järjestyksen mukaisesti ja vahvistamaan tähän liittyen uusia ja peruutettavissa olevia rajoittavia toimenpiteitä, jotka eivät vahingoita Venezuelan väestöä.

               (4)

               Venezuelan tilanne huomioon ottaen asetuksen (EU) 2017/2063 liitteessä IV olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin sovelletaan rajoittavia toimenpiteitä, olisi sisällytettävä 11 henkilöä.

               (5)

               Asetuksen (EU) 2017/2063 liite IV olisi näin ollen muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) 2017/2063 liite IV tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 25 päivänä kesäkuuta 2018.

            Neuvoston puolesta

            Puheenjohtaja

         F. MOGHERINI

      (1)  EUVL L 295, 14.11.2017, s. 21.

      LIITE
      Lisätään seuraavat henkilöt asetuksen (EU) 2017/2063 liitteessä IV olevaan luonnollisia henkilöitä, oikeushenkilöitä, yhteisöjä ja elimiä koskevaan luetteloon:

                     ”Nimi

                     Tunnistustiedot

                     Perusteet

                     Luetteloon merkitsemisen päivämäärä

                     8.

                     Tareck Zaidan El-Aissami Maddah

                     Talouden varapresidentti, kansallisen teollisuuden ja tuotannon ministeri
                     Syntymäaika: 12.11.1974

                     Talouden varapresidentti, kansallisen teollisuuden ja tuotannon ministeri. Entisenä Bolivariaanisen kansallisen tiedustelupalvelun (SEBIN) valvonnasta vastaavana Venezuelan varapresidenttinä Maddah on vastuussa kyseisen organisaation tekemistä vakavista ihmisoikeusloukkauksista, mukaan lukien mielivaltaiset pidätykset, poliittisesti motivoidut tutkinnat, epäinhimillinen ja halventava kohtelu sekä kidutus. Hän on vastuussa myös demokratiaa ja oikeusvaltiota heikentävien politiikkojen ja toimien tukemisesta ja toteuttamisesta, mukaan lukien mielenosoitusten kieltäminen ja kansalaisyhteiskuntaa ja demokraattista oppositiota vastaan suunnatun, presidentti Maduron ”vallankaappauksen vastaisen komitean” johtamisesta.

                     25.6.2018

                     9.

                     Sergio José Rivero Marcano

                     Bolivariaanisten kansallisten asevoimien ylitarkastaja
                     Syntymäaika: 8.11.1964

                     Bolivariaanisen kansalliskaartin komentaja 16. tammikuuta 2018 saakka. Osallistunut kansalaisyhteiskunnan ja demokraattisen opposition tukahduttamiseen Venezuelassa ja vastuussa vakavista ihmisoikeusloukkauksista, joihin bolivariaaninen kansalliskaarti on syyllistynyt hänen komennossaan, mukaan lukien liiallinen voimankäyttö sekä kansalaisyhteiskunnan ja opposition jäsenten mielivaltaiset pidätykset ja pahoinpitelyt. Hänen tekonsa ja politiikkansa bolivariaanisen kansalliskaartin komentajana, mukaan lukien bolivariaanisen kansalliskaartin demokraattisesti valitun kansalliskokouksen jäseniin kohdistamat hyökkäykset ja laittoman perustuslakia säätävän kokouksen vilpillisistä vaaleista raportoineiden toimittajien pelottelu, ovat heikentäneet demokratiaa ja oikeusvaltiota Venezuelassa.

                     25.6.2018

                     10.

                     Jesús Rafael Suárez Chourio

                     Bolivariaanisen armeijan komentaja
                     Syntymäaika: 19.7.1962

                     Venezuelan bolivariaanisen kansallisen armeijan komentaja ja Venezuelan keskisen sotilasalueen (REDI Central) entinen komentaja. Vastuussa ihmisoikeusloukkauksista, joihin hänen komennossaan olevat joukot ovat syyllistyneet, mukaan lukien liiallinen voimankäyttö ja pidätettyjen huono kohtelu. On puuttunut demokraattisen opposition toimintaan ja tukenut sotilastuomioistuinten käyttöä siviilimielenosoittajia koskevien syytteiden käsittelyssä.

                     25.6.2018

                     11.

                     Iván Hernández Dala

                     Sotilaallisen vastatiedusteluosaston päällikkö
                     Syntymäaika: 18.5.1966

                     Sotilaallisen vastatiedusteluosaston (DGCIM) päällikkö tammikuusta 2014 alkaen ja presidentin henkivartiokaartin päällikkö syyskuusta 2015 alkaen. DGCIM:n päällikkönä Iván Hernández Dala on vastuussa vakavista ihmisoikeusloukkauksista ja kansalaisyhteiskunnan ja demokraattisen opposition tukahduttamisesta, joihin DGCIM:n jäsenet ovat hänen komennossaan syyllistyneet, mukaan lukien liiallinen voimankäyttö ja pidätettyjen huono kohtelu.

                     25.6.2018

                     12.

                     Delcy Eloina Rodríguez Gómez

                     Venezuelan bolivariaanisen tasavallan varapresidentti
                     Syntymäaika: 18.5.1969

                     Venezuelan bolivariaanisen tasavallan varapresidentti, entinen laittoman perustuslakia säätävän kokouksen puheenjohtaja ja presidentin asettaman, laittoman perustuslakia säätävän kansalliskokouksen perustamiseen tähdänneen toimikunnan entinen jäsen. Hänen tekonsa presidentin asettamassa toimikunnassa ja sen jälkeen laittoman perustuslakia säätävän kokouksen puheenjohtajana ovat heikentäneet demokratiaa ja oikeusvaltiota Venezuelassa, mukaan lukien kansalliskokouksen toimivallan anastaminen ja sen käyttäminen opposition toimintaan puuttumiseksi ja sen poliittiseen prosessiin osallistumisen estämiseksi.

                     25.6.2018

                     13.

                     Elías José Jaua Milano

                     Opetusministeri
                     Syntymäaika: 16.12.1969

                     Opetusministeri. Presidentin asettaman, laittoman perustuslakia säätävän kansalliskokouksen perustamiseen tähdänneen toimikunnan entinen puheenjohtaja. Laittoman perustuslakia säätävän kokouksen perustamiseen johtaneessa roolissaan vastuussa demokratian ja oikeusvaltion heikentämisestä Venezuelassa.

                     25.6.2018

                     14.

                     Sandra Oblitas Ruzza

                     Kansallisen vaalineuvoston varapuheenjohtaja
                     Syntymäaika: 7.6.1969

                     Kansallisen vaalineuvoston (CNE) varapuheenjohtaja ja vaaliluettelo- ja väestörekisteritoimikunnan puheenjohtaja. Vastuussa CNE:n toimista, jotka ovat heikentäneet demokratiaa Venezuelassa, mukaan lukien laittoman perustuslakia säätävän kokouksen perustamisen edistäminen ja vaaliprosessin manipulointi.

                     25.6.2018

                     15.

                     Freddy Alirio Bernal Rosales

                     Syntymäaika: 16.6.1962

                     Paikallisten jakelu- ja tuotantokomiteoiden (CLAP) kansallisen valvontakeskuksen päällikkö ja SEBINin ylijohtaja. Vastuussa demokratian heikentämisestä, kuten CLAP-komiteoiden jakeluohjelman manipuloinnista äänestäjien ohjailemiseksi. Lisäksi hän on SEBINin ylijohtajana vastuussa SEBINin toimista, joihin kuuluu vakavia ihmisoikeusloukkauksia, kuten mielivaltaisia pidätyksiä.

                     25.6.2018

                     16.

                     Katherine Nayarith Harrington Padrón

                     Ylimmän syyttäjän sijainen (käännetty myös varaoikeuskansleriksi).
                     Syntymäaika: 5.12.1971

                     Ylimmän syyttäjän sijainen (käännetty myös varaoikeuskansleriksi) heinäkuusta 2017 alkaen. Korkein oikeus nimitti hänet ylimmän syyttäjän sijaiseksi vastoin perustuslakia, jonka mukaan nimittäjänä olisi pitänyt olla kansalliskokous. Vastuussa demokratian ja oikeusvaltion heikentämisestä Venezuelassa, muun muassa käynnistämällä poliittisesti motivoituja tutkintoja ja jättämällä tutkimatta syytöksiä Maduron hallinnon tekemistä ihmisoikeusloukkauksista.

                     25.6.2018

                     17.

                     Socorro Elizabeth Hernández Hernández

                     Syntymäaika: 11.3.1952

                     Kansallisen vaalineuvoston (CNE) jäsen (johtaja) ja kansallisen vaalilautakunnan (JNE) jäsen. Vastuussa CNE:n toimista, jotka ovat heikentäneet demokratiaa Venezuelassa, mukaan lukien laittoman perustuslakia säätävän kokouksen perustamisen edistäminen ja vaaliprosessin manipulointi, joka liittyi presidentin uudelleenvalintaa koskevan äänestyksen peruuttamiseen vuonna 2016, kuvernöörinvaalien lykkäämiseen vuonna 2016 ja äänestyspaikkojen siirtämiseen lyhyellä varoitusajalla ennen kuvernöörinvaaleja vuonna 2017.

                     25.6.2018

                     18.

                     Xavier Antonio Moreno Reyes

                     Kansallisen vaalineuvoston pääsihteeri

                     Kansallisen vaalineuvoston (CNE) pääsihteeri. Vastuussa sellaisten CNE:n päätösten hyväksymisestä, jotka ovat heikentäneet demokratiaa Venezuelassa, mukaan lukien laittoman perustuslakia säätävän kokouksen perustamisen edistäminen ja vaaliprosessin manipulointi.

                     25.6.2018”.


title: Neuvoston täytäntöönpanoasetus (EU) 2018/898, annettu 25 päivänä kesäkuuta 2018, Myanmaria/Burmaa koskevista rajoittavista toimenpiteistä annetun asetuksen (EU) N:o 401/2013 täytäntöönpanosta

text:
               25.6.2018

               FI

               Euroopan unionin virallinen lehti

               LI 160/1

         NEUVOSTON TÄYTÄNTÖÖNPANOASETUS (EU) 2018/898,
   annettu 25 päivänä kesäkuuta 2018,
   Myanmaria/Burmaa koskevista rajoittavista toimenpiteistä annetun asetuksen (EU) N:o 401/2013 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Myanmaria/Burmaa koskevista rajoittavista toimenpiteistä ja asetuksen (EY) N:o 194/2008 kumoamisesta 2 päivänä toukokuuta 2013 annetun neuvoston asetuksen (EU) N:o 401/2013 (1) ja erityisesti sen 4 i artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 2 päivänä toukokuuta 2013 asetuksen (EU) N:o 401/2013.

               (2)

               Neuvosto hyväksyi 26 päivänä helmikuuta 2018 päätelmät, joissa se tuomitsee laaja-alaiset ja järjestelmälliset vakavat ihmisoikeusloukkaukset, joihin Myanmarin/Burman asevoimat ja turvallisuusjoukot syyllistyvät jatkuvasti. Päätelmissä kehotettiin tekemään ehdotuksia rajoittavista toimenpiteistä, jotka on kohdennettu Myanmarin asevoimien (Tatmadaw) korkea-arvoisiin upseereihin.

               (3)

               Neuvosto hyväksyi 26 päivänä huhtikuuta 2018 asetuksen (EU) 2018/647 (2), jossa luodaan oikeudelliset puitteet rajoittaville toimenpiteille, jotka kohdennetaan tiettyihin Myanmarin asevoimien (Tatmadaw) ja rajapoliisin luonnollisiin henkilöihin; kyseiset henkilöt ovat vastuussa vakavista ihmisoikeusloukkauksista, hädänalaiselle siviiliväestölle tarkoitetun humanitaarisen avun toimituksen estämisestä ja väitettyjä vakavia ihmisoikeusloukkauksia tai -rikkomuksia koskevan riippumattoman tutkinnan tekemisen estämisestä.

               (4)

               Ottaen huomioon Myanmarin/Burman tilanteen ja vastuun ihmisoikeusloukkauksista, joihin osa Myanmarin asevoimista (Tatmadaw) ja rajapoliisista on syyllistynyt, seitsemän henkilöä olisi lisättävä asetuksen (EU) N:o 401/2013 liitteessä IV olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin kohdistetaan rajoittavia toimenpiteitä.

               (5)

               Asetuksen (EU) N:o 401/2013 liite IV olisi muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 401/2013 liite IV tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tehty Luxemburgissa 25 päivänä kesäkuuta 2018.

            Neuvoston puolesta

            Puheenjohtaja

         F. MOGHERINI

      (1)  EUVL L 121, 3.5.2013, s. 1.

      (2)  Neuvoston asetus (EU) 2018/647, annettu 26 päivänä huhtikuuta 2018, Myanmaria/Burmaa koskevista rajoittavista toimenpiteistä annetun asetuksen (EU) N:o 401/2013 muuttamisesta (EUVL L 108, 27.4.2018, s.1).

      LIITE
      Lisätään seuraavat henkilöt asetuksen (EU) N:o 401/2013 liitteessä IV olevaan luonnollisia henkilöitä, oikeushenkilöitä, yhteisöjä ja elimiä koskevaan luetteloon:

                     ”Nimi

                     Tunnistustiedot

                     Perusteet

                     Luetteloon merkitsemisen päivämäärä

                     1.

                     Aung Kyaw Zaw

                     Syntymäaika: 20.8.1961
                     Passin numero: DM000826
                     Myöntämispäivä: 22.11.2011
                     Voimassaolon päättymispäivä: 21.11.2021
                     Kansallinen henkilötunnus: BC 17444

                     Kenraaliluutnantti Aung Kyaw Zaw oli Myanmarin asevoimien (Tatmadaw) erikoisoperaatiotoimisto 3:n komentaja elokuusta 2015 vuoden 2017 loppuun. Erikoisoperaatiotoimisto 3 valvoi läntistä komentoaluetta ja tässä yhteydessä kenraaliluutnantti Aung Kyaw Zaw on vastuussa julmuuksista ja vakavista ihmisoikeusloukkauksista, joita läntinen komentoalue kohdisti rohingya-väestöön Rakhinen osavaltiossa kyseisen ajanjakson aikana. Niihin kuuluvat laittomat teloitukset, seksuaalinen väkivalta ja rohingya-väestön talojen ja rakennusten järjestelmällinen polttaminen.

                     25.6.2018

                     2.

                     Maung Maung Soe

                     Syntymäaika: Maaliskuu 1964
                     Kansallinen henkilötunnus: Tatmadaw Kyee 19571

                     Kenraalimajuri Maung Maung Soe oli Myanmarin asevoimien (Tatmadaw) läntisen komentoalueen komentaja vuoden 2016 lokakuusta 10. marraskuuta 2017 asti ja valvoi sotilasoperaatioita Rakhinen osavaltiossa. Tässä yhteydessä hän on vastuussa julmuuksista ja vakavista ihmisoikeusloukkauksista, joita läntinen komentoalue kohdisti rohingya-väestöön Rakhinen osavaltiossa kyseisen ajanjakson aikana. Niihin kuuluvat laittomat teloitukset, seksuaalinen väkivalta ja rohingya-väestön talojen ja rakennusten järjestelmällinen polttaminen.

                     25.6.2018

                     3.

                     Than Oo

                     Syntymäaika: 12.10.1973
                     Kansallinen henkilötunnus: BC 25723

                     Prikaatikenraali Than Oo on Myanmarin asevoimien (Tatmadaw) 99. kevyen jalkaväkidivisioonan komentaja. Tässä yhteydessä hän on vastuussa julmuuksista ja vakavista ihmisoikeusloukkauksista, joita 99. kevyt jalkaväkidivisioona kohdisti rohingya-väestöön Rakhinen osavaltiossa vuoden 2017 jälkipuoliskolla. Niihin kuuluvat laittomat teloitukset, seksuaalinen väkivalta ja rohingya-väestön talojen ja rakennusten järjestelmällinen polttaminen.

                     25.6.2018

                     4.

                     Aung Aung

                     Kansallinen henkilötunnus: BC 23750

                     Prikaatikenraali Aung Aung on Myanmarin asevoimien (Tatmadaw) 33. kevyen jalkaväkidivisioonan komentaja. Tässä yhteydessä hän on vastuussa julmuuksista ja vakavista ihmisoikeusloukkauksista, joita 33. kevyt jalkaväkidivisioona kohdisti rohingya-väestöön Rakhinen osavaltiossa vuoden 2017 jälkipuoliskolla. Niihin kuuluvat laittomat teloitukset, seksuaalinen väkivalta ja rohingya-väestön talojen ja rakennusten järjestelmällinen polttaminen.

                     25.6.2018

                     5.

                     Khin Maung Soe

                     Kenraalimajuri Khin Maung Soe on Myanmarin asevoimien (Tatmadaw) 15. kevyen jalkaväkidivisioonan, jonka alaisuudessa 564. jalkaväkipataljoona toimii, komentaja. Tässä yhteydessä hän on vastuussa julmuuksista ja vakavista ihmisoikeusloukkauksista, joita 15. kevyt jalkaväkidivisioona, erityisesti 564. jalkaväkipataljoona, kohdisti rohingya-väestöön Rakhinen osavaltiossa vuoden 2017 jälkipuoliskolla. Niihin kuuluvat laittomat teloitukset, seksuaalinen väkivalta ja rohingya-väestön talojen ja rakennusten järjestelmällinen polttaminen.

                     25.6.2018

                     6.

                     Thura San Lwin

                     Syntymäaika: 1957

                     Prikaatikenraali Thura San Lwin oli rajapoliisin komentaja lokakuusta 2016 lokakuun 2017 alkuun asti. Tässä yhteydessä hän on vastuussa julmuuksista ja vakavista ihmisoikeusloukkauksista, joita rajapoliisi kohdisti rohingya-väestöön Rakhinen osavaltiossa kyseisen ajanjakson aikana. Niihin kuuluvat laittomat teloitukset sekä rohingya-väestön talojen ja rakennusten järjestelmällinen polttaminen.

                     25.6.2018

                     7.

                     Thant Zin Oo

                     Thant Zin Oo on turvallisuuspoliisin 8. pataljoonan komentaja. Tässä yhteydessä hän on vastuussa julmuuksista ja vakavista ihmisoikeusloukkauksista, joita turvallisuuspoliisin 8. pataljoona kohdisti rohingya-väestöön Rakhinen osavaltiossa vuoden 2017 jälkipuoliskolla. Näihin vakaviin ihmisoikeusloukkauksiin kuuluvat laittomat teloitukset sekä rohingya-väestön talojen ja rakennusten järjestelmällinen polttaminen. Nämä ihmisoikeusloukkaukset toteutettiin yhdessä prikaatikenraali Aung Aungin johtamien Myanmarin asevoimien (Tatmadaw) 33. kevyen jalkaväkidivisioonan kanssa ja sitä suoraan tukien. Thant Zin Oo on näin ollen luetteloon merkittyä henkilöä prikaatikenraali Aung Aungia lähellä oleva henkilö.

                     25.6.2018”


title: Komission täytäntöönpanoasetus (EU) 2018/963, annettu 6 päivänä heinäkuuta 2018, lisämerelläolopäivien myöntämisestä Espanjalle ICES-alueille 8c ja 9a Cádizinlahtea lukuun ottamatta

text:
               9.7.2018

               FI

               Euroopan unionin virallinen lehti

               L 172/1

         KOMISSION TÄYTÄNTÖÖNPANOASETUS (EU) 2018/963,
   annettu 6 päivänä heinäkuuta 2018,
   lisämerelläolopäivien myöntämisestä Espanjalle ICES-alueille 8c ja 9a Cádizinlahtea lukuun ottamatta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2018 sekä asetuksen (EU) 2017/127 muuttamisesta 23 päivänä tammikuuta 2018 annetun neuvoston asetuksen (EU) 2018/120 (1) ja erityisesti sen liitteessä II B olevan 8 kohdan,
   sekä katsoo seuraavaa:

               (1)

               Asetuksen (EU) 2018/120 liitteessä II B olevassa taulukossa I vahvistetaan niiden päivien enimmäismäärä, joina suurimmalta pituudeltaan vähintään 10 metriä pitkä unionin kalastusalus, jolla pidetään tai käytetään silmäkooltaan vähintään 32 millimetrin trooleja, ankkuroituja kierrenuottia ja vastaavia pyydyksiä ja silmäkooltaan vähintään 60 millimetrin verkkoja sekä pohjasiimoja, saa olla ICES-alueilla 8c ja 9a Cádizinlahtea lukuun ottamatta 1 päivän helmikuuta 2018 ja 31 päivän tammikuuta 2019 välisenä aikana.

               (2)

               Asetuksen (EU) 2018/120 liitteessä II B olevan 8.5 kohdan mukaan komissio voi sellaisen kalastustoiminnan pysyvän lopettamisen perusteella, joka on toteutettu 1 päivän helmikuuta 2017 ja 31 päivän tammikuuta 2018 välisellä jaksolla, myöntää lisämerelläolopäiviä, joina lippuvaltio voi sallia aluksen alueella olon, kun sillä pidetään säänneltyjä pyydyksiä.

               (3)

               Espanja esitti 26 päivänä maaliskuuta 2018 asetuksen (EU) 2018/120 liitteessä II B olevan 8.1 kohdan ensimmäisen virkkeen mukaisesti pyynnön ylimääräisistä merelläolopäivistä kalastustoiminnan pysyvän lopettamisen perusteella. Espanja vahvisti, että yhdeksän alusta lopetti kalastustoiminnan 1 päivän helmikuuta 2017 ja 31 päivän tammikuuta 2018 välisenä aikana.

               (4)

               Ottaen huomioon komissiolle toimitetut tiedot sekä asetuksen (EU) 2018/120 liitteessä II B olevassa 8.2 kohdassa vahvistettu laskentamenetelmä Espanjalle olisi myönnettävä mainitun liitteen 1 kohdassa tarkoitettuja aluksia varten kolme lisämerelläolopäivää 1 päivän helmikuuta 2018 ja 31 päivän tammikuuta 2019 väliseksi ajaksi.

               (5)

               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korotetaan 129 päivään niiden merelläolopäivien enimmäismäärä, joiden osalta Espanja voi sallia lippunsa alla purjehtivan aluksen, jolla pidetään tai käytetään säänneltyjä pyydyksiä ja johon ei sovelleta asetuksen (EU) 2018/120 liitteessä II B olevassa taulukossa I vahvistettuja erityisedellytyksiä, olla ICES-alueilla 8c ja 9a Cádizinlahtea lukuun ottamatta 1 päivän helmikuuta 2018 ja 31 päivän tammikuuta 2019 välisenä aikana.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä heinäkuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 27, 31.1.2018, s. 27.